Brit sterf tydens driekamp in Hongkong | Nuus24
Brit sterf tydens driekamp in Hongkong
Hongkong – 'n 27-jarige Britse man is dood terwyl hy die afgelope naweek aan 'n driekamp in Hongkong deelgeneem het, het die polisie gesê.Daniel Bagshaw het Sondag naby die eindstreep inmekaargesak nadat hy reeds die swem- en fietsry-skofte voltooi het.Die oorsaak van sy dood was nie onmiddelik bekend nie, maar volgens die Hong Kong Standard het mediese beamptes gesê die man het dalk 'n ongediagnoseerde hartprobleem gehad.Die koerant het berig dat Bagshaw verskeie jare in Hongkong woonagtig was. Die driekamp het uit 'n 1 500 m swem-, 40 km fietsry- en 10 km draf-item bestaan.Volg Nuus24 op Twitter.